24/11/2015 | Administración LocalMunicipal
Ferrol
Concellería de Benestar Social
Bases reguladoras da campaña “Agasallos Nadal 2015”

BASES REGULADORAS PARA A CONCESIÓN DE BOLSAS DE AXUDA DE AGASALLOS NADAL 1.–Obxecto. Ante as proximidades das festas do Nadal, a Concellería de Benestar Social pretende realizar a campaña “Agasallos Nadal 2015” co obxecto de fomentar a igualdade dos nenos y nenas pertencentes a familias con escaseza de recursos económicos. A campaña vai dirixida aos menores que non teñan cumpridos os 13 anos o 6 de xaneiro de 2016. No caso de discapacidade psíquica recoñecida o tope de idade será de 18 anos.2.–Beneficiarios/as e requisitos. Poderán solicitar estas axudas os representantes legais –pai, nai e titor/a dos/as menores que cumpran os seguintes requisitos: a) Estar empadroado e residir no Concello de Ferrol. b) Convivir cos/as menores para os que se solicita a axuda. c) Que os ingresos económicos da unidade familiar non superen os máximos establecidos nas bases. d) Presentar a solicitude e a documentación requirida en tempo e forma establecida nas presentes bases.3.–Solicitudes e prazo. As solicitudes presentaranse no Rexistro Xeral do Concello de Ferrol, ou a través das formas establecidas no artigo 38.4 da Lei 30/92, de réxime xurídico das administracións púbicas e do procedemento administrativo común. O prazo de presentación de solicitudes será de 20 días naturais, contados a partir do día seguinte ao da publicación das presentes bases no Boletín Oficial da Provincia. As solicitudes presentadas fóra de prazo serán desestimadas.4.–Documentación. Terán que presentar a documentación que se relaciona a continuación todos os membros da unidade familiar, que sexan maiores de 18 anos. Consiráse unidade familiar de convivencia os seguintes membros: − Os cónxuxes ou titores legais, ou parellas de feito. − Os fillos maiores e menores de idade. − Os ascendentes dos cónxuxes que convivan no mesmo enderezo. − Persoas con lazos familiares que convivan no mesmo enderezo. Así mesmo, teranse en conta as seguintes circunstancias familiares: 1. De conformidade co previsto na Lei 3/2011, do 30 de xuño, de apoio á familia e á convivencia de Galicia, enténdese por familia monoparental o núcleo familiar composto por un único proxenitor ou proxenitora que non conviva coa outra persoa coa que manteña unha relación análoga á conxuxal e fillos e fillas ao seu cargo, sempre que o outro proxenitor ou proxenitora non contribúa economicamente ao se sustento, que acrediten esta situación mediante sentenza de separación/divorcio (matrimonio) ou garda, custodia e alimentos (para parellas de feito). Neste caso de parellas de feito separadas, cando ambas proxenitores consten no Libro de familia ou documento que legalmente o sustitúa, para ser considerada familia monoparental deberán acreditar esta circunstancia mediante documento do Xulgado que outorgue a custodia ou tutela dos fillos a un dos proxenitores.2. Nos supostos de nulidade, separación ou divorcio dos proxenitores, o destinatario da axuda será o pai ou nai que teña atribuída a custodia do menor, de acordo co establecido no convenio regulador ou sentenza xudicial.3. No suposto de acollemento, o destinatario da axuda será a persoa ou persoas que teñan adxudicada por resolución administrativa ou auto xudicial.4. En ningún caso poderán ser destinatarios da axuda os proxenitores privados da patria potestade dos seus fillos, ou se a tutela ou a garda fora asumida por unha intitución pública. A documentación preceptiva a presentar coa solicitude é a seguinte: 1.–Modelo normalizado de solicitude completamente cuberto no que se especificará o nome do/a dos/as menor/es, para os que se solicita a axuda (anexo I). 2.–Declaración xurada de compromiso de obrigacións. Deberá presentarse asinada (anexo II). 3.–Fotocopia completa do libro de familia.4.–Fotocopia da última declaración do IRPF, correspondente a cada un dos membros computables da unidade familiar maiores de 18 anos. No caso de non estar obrigado/a a presentar a declaración do IRPF, copia da notificación-liquidación ou certificado acreditativo do nivel de rendas emitidos pola Axencia de Aministración Tributaria que corresponda ou autorizar ao Concello de Ferrol á consulta deses datos segundo modelo autorizado (anexo III) asinado por todos os integrantes da unidade familiar maiores de 18 anos.5.–Informe da vida laboral completo e actualizado da Tesourería da Seguridade Social, ou organismo que corresponda no caso de persoal funcionario. No caso de telo solicitado presentarase a copia do xustificante da mencionada solicitude e o informe achegarase á solicitude en canto sexa emitido e recibido.6.–Fotocopia do DNI/NIE/pasaporte en vigor de cada membro da unidade familiar.7.–En caso de separación ou divorcio legal, copia da sentenza e do convenio regulador. En situacións de non pagamento, copia da solicitude da execución de sentenza presentada perante o xulgado ou xustificante de inicio das actuacións.8.–En caso de unións de feito con fillos/as recoñecidos, copia da sentenza de garda, custodia e alimentos, así como xustificantes das achegas económicas establecidas na mencionada sentenza. En situacións de non pagamento, copia da solicitude de execución de sentenza presentada perante o xulgado ou xustificante de inicio das actuacións. En situacións de impago nos casos 7 e 8, presentarase copia da solicitude de execución de sentenza presentada ante o xulgado ou xustificante de inicio das actuacións. De non presentar dita documentación, considérase que se está recibindo a contía por pensións compensatorias ou de alimentos establecida inicialmente, computando esas cantidades como ingresos efectivos.9.–En caso de que os/as menores estean en situación de acollemento por resolución administrativa ou auto xudicial, deberase acreditar mediante copia do certificado do organismo competente e, se é o caso, a contía da remuneración.10.–Xustificantes de ingresos: a) Traballadores/as en activo: a.1) Traballadores/as por conta allea. ● Fotocopia das dúas últimas nóminas. a.2) Traballadores/as autónomos: ● Fotocopia de pagamentos a conta do IRPF do primeiro trimestre do ano 2014, para empresarios ou profesionais. ● Fotocopia das cotizacións á Seguridade Social e liquidacións dos pagos fraccionados dos últimos doce meses. b) Pensionistas: ● Xustificante da pensión/s mensual ● As persoas perceptoras de pensións de incapacidade permanente total ou parcial deberán presentar obrigatoriamente o informe de vida laboral e a tarxeta de demandante de emprego actualizada. c) Demandantes de emprego con prestación/subsidio: ● Certificado de prestacións do INEM dos últimos 6 meses, con indicación da contía mensual que corresponda e período recoñecido, e fotocopia da tarxeta de demandante de emprego actualizada, cunha antigüidade mínima de un mes anterior á data da convocatoria. ● Vida laboral da Tesourería da Seguridade Social actualizada. d) Demandantes de emprego sen prestación: ● Fotocopia da tarxeta de demante de emprego actualizada. e) Perceptores/as de RISGA. ● A documentación figura no Departamento de Benestar Social, polo que non terán que achegar o xustificante da contía mensual. f) Acollemento familiar remunerado. ● Xustificante da contía mensual da prestación. g) Salario da liberdade. ● Xustificante da contía mensual da prestación. Cando non sexa posible achegar a documentación requirida por razóns alleas ao solicitante, poderá ser subsanada mediante declaración responsable, sendo esta circunstancia obxecto de valoración polos servicios sociais municipais. En ningún caso esta declaración responsable substituirá a documentos de obrigada presentación e que deban obrar en poder dos solicitantes. Nos supostos de acollemento, o/a destinatario/a da bolsa de axuda será a persoa ous persoas que teñan resolución administrativa ou auto xudicial desta. O empadroamento e convivencia comprobarase de oficio dende o Departamento de Benestar Social.5.–Criterios de valoración. As solicitudes valoraranse tendo en conta o seguinte criterio económico: 5.1. Baremo económico. No baremo económico terase en conta o 1,5 veces o IPREM, incrementando un 15% por cada novo membro e cun límite de 1397,02 €, segundo o seguinte baremo: N.º de membros Contía – 2 ……………………………. 798,76 € – 3 ……………………………. 918,57 € – 4 ……………………………. 1.056,35 € – 5 ……………………………. 1.214,80 € – 6. 1.397,02 € 6.–Contía da axuda. A contía máxima por menor será de 50,00 €, que se fará efectiva a través dun vale que se trocará por xoguetes, cds, libros, roupa deportiva, artigos de deporte ou calquera material ou instrumento relacionado coas novas tecnoloxías (consolas, ordenadores.) nas entidades comerciais ferrolanas que acepten o devandito vale do Concello.7.–Crédito orzamentario. O expediente de gasto tramitarase como expediente de tramitación anticipada. O importe total do gasto para as axudas de agasallos nadal é de 45.000 €, que se imputará ao crédito do exercicio 2015, con cargo a partida 04001 2318 48000. Non obstante, sempre que houbese dipoñibilidade orzamentaria e o número de solicitudes así o demandase, a contía antes indicada poderá ser incrementada.8.–Tramitación e resolucións das solicitudes. O procedemento de tramitación das solicitudes seguirá as seguintes canles: – As solicitudes serán avaliadas polo persoal dos Servizos Sociais. – Unha vez avaliadas, a concelleira delegada de Benestar Social resolverá a publicación da listaxe provisional das resolucións, que se publicará no Taboleiro do Concello, nos distintos centros de Servizos Sociais e na web municipal ( www.ferrol.es ) – Unha vez publicadas, establécese un prazo de 10 días para presentar reclamacións sobre as resolucións efectuadas – Unha vez resoltas todas as reclamacións, a resolución definitiva que se adopte e a relación de solicitudes admitidas serán publicadas na mesma forma que a resolción provisional. Estas publicacións substituirán á notificación nos termos que se establecen nos artigos 59.6. b e 60 da Lei 30/1992, do 26 de novembro, de réxime xurídico das administracións públicas e do procedemento común. Cando se acredite que a persoa solicitante ten a condición de vítima de violencia de xénero con orde de protección, a publicación no taboleiro de anuncios será substituída pola notificación individual, cando así se solicite pola persoa interesada na súa solicitude, segundo o disposto no artigo 61 da Lei orgánica 30/1992 mencionada anteriormente, e en cumprimento da Lei orgánica de medidas de protección integral contra a violencia de xénero. Ferrol, 5 de novembro de 2015. A concelleira delegada da Área de Servizos Sociais Beatriz Sestayo Doce ANEXO I SOLICITUDES AGASALLOS NADAL 2015 Aos efectos do disposto na Lei orgánica 15/99, do 13 de decembro, de protección da datos de carácter persoal, o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente. Que a finalidade para a que se utiliza o tratamento dos seus datos é para a xestión da súa solicitude e dar cumprimento á normativa aplicable. A/O asinante poderá exercitas os seus dereitos de acceso, recitificación, cancelación e oposición relativo a este tratamento do que é responsable o Concello de Ferrol, nos termos da normativa vixente Ferrol,. de. de 2015. O/a solicitante Asdo.: SR. ALCALDE DO EXCMO. CONCELLO DE FERROL ANEXO II As persoas asinantes declaran: − Que coñecen e aceptan as bases da convocatoria para a que solicitan a axuda. − Que todos os datos incorporados á solicitude se axustan á realidade. − Que quedan informados/as das de que a inexactitude das circunstancias declaradas dará lugar á denegación ou revogación da axuda. − A non presentación de documentación será motivo de denegación. Ferrol, Asdo. ANEXO III AUTORIZACIÓN PARA QUE O CONCELLO DE FERROL POIDA SOLICITAR DATOS Á AXENCIA TRIBUTARIA RELATIVOS AO NIVEL DE RENDA (IRPF) A ) DATOS DA PERSOA SOLICITANTE QUE OUTORGA A AUTORIZACIÓN B) DATOS DOUTROS MEMBROS DA UNIDADE DE CONVIVENCIA DA PERSOA SOLICITANTE CUXOS INGRESOS SON COMPUTABLES Ferrol,